Oficialusis leidinys L 126 , 22/05/2003 p. 0022 - 0023



Komisijos reglamentas (EB) Nr. 876/2003 2003 m. gegužės 21 d. nustatantis specialias priemones pagal Tarybos reglamentą (EB) Nr. 2347/2002 dėl Skagerako sąsiauryje ir Šiaurės jūroje Danijos per sezoninę žvejybą sugautų ir iškrautų giliavandenių žuvų EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2002 m. gruodžio 16 d. Tarybos reglamentą (EB) Nr. 2347/2002 nustatantį konkrečius prieinamumo reikalavimus ir susijusias sąlygas, taikomas giliavandenių žuvų išteklių žvejybai [1], ypač jo 3 straipsnio 3 dalį, kadangi: (1) Reglamentas (EB) Nr. 2347/2002 draudžia kiekvieno reiso metu laikyti laive, perkrauti arba iškrauti krante bendrą didesnį kaip 100 kilogramų giliavandenių žuvų rūšių kiekį, jeigu atitinkamas laivas neturi leidimo gelminei žvejybai. (2) Tačiau Reglamentas (EB) Nr. 2347/2002 numato, kad, jeigu valstybė narė pateikia prašymą, Komisija gali nustatyti specialias priemones, siekiant, jog būtų atsižvelgiama į sezoninę arba tokią žvejybą, kuria užsiima individualią veiklą vykdantys žvejai. (3) Danija prašė, kad būtų nustatytos specialios priemonės, siekiant, jog būtų atsižvelgiama į sezoninį giliavandenių žuvų rūšių žvejybos Skagerako sąsiauryje ir Tarptautinės jūros tyrinėjimo tarybos (ICES) IVa rajonui priskirtuose Norvegijos vandenyse pobūdį. (4) Danija apie minėtais žvejybos būdais sugautus žuvų kiekius pateikė išsamią informaciją, iš kurios aiškiai matyti būtinybė imtis tų priemonių tam, kad nereikėtų išmesti į jūrą iki 300 kilogramų neišvengiamai sugautų tam tikrų giliavandenių rūšių žuvų, kurios per keletą metų mėnesių paprastai sugaunamos žvejojant kitų rūšių žuvis, pvz., raudonąsias plekšnes. (5) Dėl to tikslinga leidimo gelminei žvejybai neturintiems Danijos laivams leisti laikyti laive, perkrauti arba iškrauti krante nustatytus giliavandenių rūšių žuvų kiekius, siekiant, kad būtų sumažinami tam tikru būdu žvejojant į jūrą išmetamų žuvų kiekiai ir žvejybos nuostoliai. (6) Šiame reglamente numatytos priemonės atitinka Žuvininkystės produktų ir akvakultūros vadybos komiteto nuomonę, PRIĖMĖ ŠĮ REGLAMENTĄ: 1 straipsnis Taikymo sritis Šis reglamentas taikomas su Danijos vėliava plaukiojantiems ir Bendrijoje registruotiems žvejybos laivams, kurie užsiima šia veikla: a) nuo gegužės 1 d. iki spalio 31 d. žvejoja Tarptautinės jūros tyrinėjimo tarybos (ICES) IVa rajonui priskirtuose Norvegijos vandenyse ir nuo gegužės 1 d. iki spalio 31 d. sugrįžta tiesiogiai į uostą užbaigę žvejoti Tarptautinės jūros tyrinėjimo tarybos (ICES) IVa rajonui priskirtuose Norvegijos vandenyse nuo gegužės 1 d. iki spalio 31 d.; b) nuo balandžio 1 d. iki gegužės 31 d. žvejoja Skagerako sąsiauryje ir nuo balandžio 1 d. iki birželio 5 d. tiesiogiai grįžta į uostą užbaigę žvejoti Skagerako sąsiauryje nuo balandžio 1 d. iki gegužės 31 d. 2 straipsnis Specialios priemonės Nukrypstant nuo Reglamento (EB) Nr. 2347/2002 3 straipsnio 1 dalies nuostatų: 1) 1 straipsnio a punkte apibrėžta veikla užsiimantiems ir neturintiems gelminės žvejybos leidimo laivams leidžiama laikyti laive, perkrauti arba iškrauti krante: a) bet kokį dvipelekės jūrų lydekos (Molva dypterigia) kiekį, tačiau mažesnį kaip 300 kilogramų; b) bet kokį bendrą giliavandenių rūšių žuvų kiekį, išskyrus dvipelekę jūrų lydeką (Molva dypterigia), tačiau mažesnį kaip 100 kilogramų; 2) 1 straipsnio b punkte apibrėžta veikla užsiimantiems ir gelminės žvejybos leidimo neturintiems laivams leidžiama laikyti laive, perkrauti arba iškrauti krante: a) bet kokį bukažiotės ilgauodegės (Coryphaenoides rupestris) kiekį, tačiau mažesnį kaip 300 kilogramų; b) bet kokį bendrą giliavandenių rūšių žuvų kiekį, išskyrus bukažiotę ilgauodegę (Coryphaenoides rupestris), tačiau mažesnį kaip 100 kilogramų; 3) 1 straipsnio a ir b punktuose apibrėžta veikla užsiimantiems ir gelminės žvejybos leidimo neturintiems laivams leidžiama laikyti laive, perkrauti arba iškrauti krante: a) bet kokį bukažiotės ilgauodegės (Coryphaenoides rupestris) kiekį, tačiau mažesnį kaip 300 kilogramų; b) bet kokį dvipelekės jūrų lydekos (Molva dypterigia) kiekį, tačiau mažesnį kaip 300 kilogramų; c) bet kokį bendrą giliavandenių rūšių žuvų kiekį, išskyrus bukažiotę ilgauodegę (Coryphaenoides rupestris) ir dvipelekę jūrų lydeką (Molva dypterigia), tačiau mažesnį kaip 100 kilogramų. 3 straipsnis Šis reglamentas įsigalioja septintą po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. gegužės 21 d. Komisijos vardu Franz Fischler Komisijos narys [1] OL L 351, 2002 12 28, p. 6. --------------------------------------------------